Subject: Re: Pöördumine seoses liidu esinduslikkuse hindamisega
From: Ingel Kadarik - MKM <[email-masked]>
To: "[email-masked]" <[email-masked]>
Cc: Maria-Helena Rahumets - MKM <[email-masked]>
Date: Tue, 14 Apr 2026 09:20:23 +0000

Lugupeetud Margot Pintson,
Vabandame veel kord, et vastus Teie 19.03.2026 saadetud pöördumisele viibis.
Palusite andmeid füsioterapeutide arvu kohta, et hinnata liidu esinduslikkust tervishoiutöötajate kollektiivlepingu kontekstis. Selgitame, et kollektiivlepingu seaduse kohaselt on Eesti Füsioterapeutide Liit (EFL) ametiühinguna esinduslik, kui selle liikmete arv on vähemalt 500 või väiksema liikmeskonna korral vähemalt 15% tervishoiu tegevusalal töötavatest füsioterapeutidest.
Avalikult kättesaadavad andmed füsioterapeutide arvu kohta leiab Statistikaamet palgarakendusest https://palgad.stat.ee/. Rakenduse andmete kohaselt oli 2025. aasta IV kvartalis füsioterapeutidena töötavate inimeste arv 881. Sellest lähtudes peaks 15% esinduslikkuse kriteeriumi täitmiseks olema EFL-il liikmeid vähemalt 132. Juhul kui kollektiivleping reguleerib ka abifüsioterapeutide töötingimusi, tuleks arvesse võtta ka nemad. Palgarakenduse andmetel oli abifüsioterapeute 582 ning kokku oleks füsioterapeutide ja abifüsioterapeutide arv 1463, millest 15% moodustab 219 liiget.
Palgarakendus ei võimalda eristada töötajaid tegevusala lõikes. See tähendab, et kui osa füsioterapeutidest töötab väljaspool tervishoiu tegevusala (nt sotsiaalhoolekandes), on tegelik tervishoius töötavate füsioterapeutide arv väiksem ning sellest tulenevalt ka esinduslikkuse saavutamiseks vajalik liikmete arv madalam. Palgarakenduse andmed on tänaseks ka veidi vananenud, kuid paistab, et kvartalite lõikes füsioterapeutide arvus väga suuri kõikumisi toimunud ei ole.
Lähtudes eeltoodust ning Teie valdkondlikust teadmisest, on Teil võimalik hinnata, kas esinduslikkuse tingimus võiks olla täidetud või on vajalik siiski pärida täpsemad andmed.
Täpsemate andmete saamiseks tuleks Teil pöörduda Statistikaametisse. Statistikaameti andmepäringud on tasulised vastavalt nende hinnakirjale ning täpse maksumuse osas annab infot Statistikaamet. Info Statistikaametile andmepäringu esitamise ja hinnakirja kohta on kättesaadav: https://stat.ee/et/avasta-statistikat/kysi-statistikat. Alljärgnevalt täpsustame lähtudes kollektiivlepingu seadusest ja senisest praktikast päringu kirjelduse, mida vajadusel Statistikaameti poole pöördudes kasutada saate:
Päringu sisu: Füsioterapeutidena töötavate inimeste arv tervishoiu tegevusalal
Täpsustused Statistikaametile:

  *
Töötajad: töölepingulised töötajad (töötamise liigid<https://www.emta.ee/ariklient/registreerimine-ettevotlus/tootamise-register/tootamise-liigid-ja-koodid> 1, 504, 507, 800, 801, 802); arvesse lähevad ka peatatud töösuhtega töötajad (nt vanemapuhkusel, ajateenistuses või tasustamata puhkusel viibijad); isikud, mitte töösuhted
  *
Tegevusala: EMTAK<https://ariregister.rik.ee/est/emtak_search?> R 86 „Tervishoid“
  *
Ametialad: ISCO<https://klassifikaatorid.stat.ee/item/stat.ee/b8fdb2b9-8269-41ca-b29e-5454df555147/22> 2264 (füsioterapeudid); vajadusel lisaks ISCO 3255 (abifüsioterapeudid)
  *
Periood: eelneva kolme kuu keskmine töötajate arv (piisab kuu lõpu seisude keskmisest; nt aprillis andmeid pärides 31.01, 28.02 ja 31.03 seisude keskmine)

Loodame, et esitatud teave on Teile abiks. Küsimuste korral oleme meeleldi valmis täiendavalt selgitusi andma.

Heade soovidega

Ingel Kadarik
töövaldkonna andmete nõunik
Tööala valdkond
Majandus- ja Kommunikatsiooniministeerium
+372 5451 0226 [email-masked]<mailto:[email-masked]>
www.mkm.ee<https://www.mkm.ee> | Suur-Ameerika 1, Tallinn

________________________________
From: Ingel Kadarik - MKM <[email-masked]>
Sent: 01 April 2026 13:14
To: [email-masked] <[email-masked]>
Cc: Maria-Helena Rahumets - MKM <[email-masked]>
Subject: Pöördumine seoses liidu esinduslikkuse hindamisega

Lugupeetud Margot Pintson,

Täname Teid Majandus- ja Kommunikatsiooniministeeriumile 19.03.2026 saadetud pöördumise eest Eesti Füsioterapeutide Liidu nimel, milles palute andmeid füsioterapeutide arvu kohta, et hinnata liidu esinduslikkust tervishoiutöötajate kollektiivlepingu kontekstis.

Anname teada, et päringule vastamine võtab oodatust veidi kauem aega. Vastame Teie pöördumisele hiljemalt 14.04.2026.

Vabandame viivituse pärast.

Tervitades

Ingel Kadarik
töövaldkonna andmete nõunik
Tööala valdkond
Majandus- ja Kommunikatsiooniministeerium
+372 5451 0226 [email-masked]<mailto:[email-masked]>
www.mkm.ee<https://www.mkm.ee> | Suur-Ameerika 1, Tallinn